J e g y z ő k ö n y v

**Készült:** a Bezenye Községi Önkormányzat Képviselő-testületének 2022. október 24. napján 17:15 órakor a Bezenyei Művelődési Házban megtartott ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést 17:18 órakor megnyitja. Megállapítja, hogy az ülés nem határozatképes, mivel a 7 megválasztott képviselőből 3 fő van jelen. Szakos Géza, Nusser Györgyné és Sándor Vincéné képviselők a 17:00 órai kezdettel tartott Humán Bizottsági ülésen jelen voltak, így a polgármester úgy dönt, hogy 15 percet vár abban a reményben, hogy visszatérnek a testületi ülésre. A képviselők nem jelezték, hogy a testületi ülésen nem tudnak részt venni.

A polgármester az ülés jegyzőkönyvének hitelesítésére Hiltser Mátyás és Kammerhofer Lívia képviselőt kéri fel.

A polgármester javaslatával a megjelent képviselők egyetértenek.

Márkus Erika polgármester elmondja, hogy ismét létfontosságú, halaszthatatlan ügyekben kellett volna sürgősséggel döntést hoznia a Képviselő-testületnek. Az ülés megtartását 17:19 órakor 15 percre elhalasztja.

Márkus Erika polgármester 17:34 perckor megállapítja, hogy a képviselő-testület nem határozatképes. Megköszöni a megjelenteknek a részvételt, és az ülést bezárja.

k.m.f.

 **Márkus Erika dr. Gáli Péter**

 polgármester jegyző

Jegyzőkönyv hitelesítő:

 **Hiltser Mátyás Kammerhofer Lívia**

 jegyzőkönyv hitelesítő jegyzőkönyv hitelesítő